रक्षामंत्री ने चेताया- रासायनिक हमलों के लिए भी रहें तैयार
सेना को सौंपा गया रडार ‘स्वाति’
दुश्मनके क्षेत्र में भारी हथियारों की तैनाती का पता लगाने वाला अत्याधुनिक रडार \\\"स्वाति\\\' गुरुवार को सेना को सौंप दिया गया। समारोह के दौरान रक्षामंत्री मनोहर पर्रिकर ने सेना को यह भी चेताया कि रासायनिक हमलों से निपटने के लिए भी तैयार रहें। उन्होंने रिपोर्ट्स के हवाले से कहा कि अफगानिस्तान की सीमा पर आतंकी रासायनिक हथियारों का इस्तेमाल कर रहे हैं।
डीआरडीओ द्वारा तैयार किए गए रडार स्वाति का एलओसी पर पिछले दो महीनाें से ट्रायल चल रहा था। रक्षा सूत्रों का कहना है कि चार स्वाति की तैनाती के बाद पाकिस्तान की तरफ से आर्टिलरी फायरिंग में कमी गई। यह रडार दुश्मन की तरफ तैनात किए गए माेर्टार, रॉकेट और हैवी आर्टिलरी को भांपकर पहले ही सूचना दे देता है। इसपर एक ऑटोमैटिक आर्टिलरी गन भी लगी हुई है जो लक्ष्य को खुद भेद सकती है। रक्षामंत्री ने रासायनिक हमलों के लिए भी तैयार रहने की हिदायत दी। कुछ अपुष्ट रिपोर्ट्स अाई हैं कि पाक सीमा से सटे अफगानी इलाके में आतंकी रासायनिक हथियारों का इस्तेमाल कर रहे हैं।
पोतरोधी मिसाइल का सफल परीक्षण
नौसेनाने स्वदेशी पनडुब्बी कलवारी से पोतरोधी स्कार्पीन श्रेणी की मिसाइल का सफल परीक्षण किया। गुरुवार को अरब सागर में यह परीक्षण किया गया। नौसेना की तरफ से जारी रिपोर्ट में कहा गया कि यह परीक्षण भारत की नौसैनिक युद्धक क्षमता बढ़ाने की दिशा में एक महत्वपूर्ण कदम है।
hin_Deva hin_Deva hin_Deva hin_Deva hin_Deva hin_Deva